Ekonomio di Bolivia
Bolivia esas un ek la maxim povra landi de Latin-Amerika, e la 93ma maxim granda ekonomio de la mondo. Tamen, la lando esas richa en naturala resursi, qui explotacesas de la kolonial epoko, exemple arjento. Lua recenta ekonomiala kresko eventis pro exportaci di naturala gaso a lua vicini, Brazilia ed Arjentinia. De 2010 til 2014, l'alta preci di prima materii produktita en la lando posibligis la lando havar ekonomial ecesaji di 6,8% en 2013, e 5,4% en 2014. Brazilia ed Arjentinia reprezentas cirkume 30% de tota komerco di la lando.

Depos la yari 1970a, Bolivia subisis multa periodi kun alta inflaciono, exemple en 1985, kande l'inflaciego atingis plu kam 20.000%. Ekonomiala reformi diminutis inflaciono a singla cifro dum la yari 1990a. Pos 1987, la valuto di Bolivia nominesas Boliviano, qua remplasis l'olima peso.

Nun, kokao esas la precipua agrokultivala produkturo di la lando. Bolivia esas la 3ma maxim granda produktero di kokao e kokaino, dop Kolumbia e Peru. On kalkulis ke en 2007 existis 29.500 hektari di plantacerii di kokao en Bolivia. Depos 2001, la precipua kultivo legala por exportaco esas soyo. La lando anke exportacas kotono, kafeo e sukrokano.

Referi

Bolivia
Bolivia